32006R1868
L 358/47
JURNALUL OFÍCIAL AL UNIUNII EUROPENE
REGULAMENTUL (CE) NR. 1868/2006 AL COMISIEI
din 15 decembrie 2006
de modificare a Regulamentului (CE) nr. 2247/2003 de stabilire a normelor de aplicare, în sectorul cărnii de vită și de mânzat, a Regulamentului (CE) nr. 2286/2002 al Consiliului de stabilire a regimului aplicabil produselor agricole și mărfurilor care rezultă din transformarea lor, originare din statele din Africa, zona Caraibelor și Pacific (ACP)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2286/2002 al Consiliului din 10 decembrie 2002 de stabilire a regimului aplicabil produselor agricole și mărfurilor care rezultă din transformarea lor, originare din statele din Africa, zona Caraibelor și Pacific (ACP) și de abrogare a Regulamentului (CE) nr. 1706/98 (1), în special articolul 5,
întrucât:
(1)
Regulamentul (CE) nr. 2247/2003 al Comisiei (2) deschide, pe o bază multianuală, pentru perioadele de la 1 ianuarie la 31 decembrie, un contingent pentru importul anumitor produse din sectorul cărnii de vită și de mânzat, originare din statele ACP.
(2)
Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (3) se aplică licențelor de import pentru perioadele contingentelor tarifare de import de la 1 ianuarie 2007. Regulamentul (CE) nr. 1301/2006 stabilește, în special, norme privind cererile de licențe de import, statutul solicitantului și eliberarea licențelor. Acest regulament limitează perioada de valabilitate a licențelor la ultima zi a perioadei contingentului tarifar de import. Dispozițiile Regulamentului (CE) nr. 1301/2006 trebuie să se aplice licențelor de import eliberate în temeiul Regulamentului (CE) nr. 2247/2003, fără a aduce atingere condițiilor suplimentare stabilite prin regulamentul menționat. Este necesară alinierea, după caz, a dispozițiilor Regulamentului (CE) nr. 2247/2003 la cele ale Regulamentului (CE) nr. 1301/2006.
(3)
Din motive de claritate, este necesar ca articolul 2 alineatul (2) din Regulamentul (CE) nr. 2247/2003 să fie eliminat, deoarece această dispoziție este numai o repetare a dispoziției articolului 50 alineatul (1) din Regulamentul (CE) nr. 1291/2000 al Comisiei din 9 iunie 2000 de stabilire a normelor comune de aplicare a regimului de licențe de import și export și de certificate de fixare în avans pentru produsele agricole (4).
(4)
Prin urmare, Regulamentul (CE) nr. 2247/2003 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a cărnii de vită și de mânzat,
ADOPTĂ PREZENTUL REGULAMENT:
Articolul 1
Regulamentul (CE) nr. 2247/2003 se modifică după cum urmează:
1.
La articolul 2, alineatul (2) se elimină.
2.
Articolul 3 se înlocuiește cu textul următor:
„Articolul 3
Cu excepția unor dispoziții contrare cuprinse în prezentul regulament, se aplică Regulamentele (CE) nr. 1445/95, (CE) nr. 1291/2000 și (CE) nr. 1301/2006 ale Comisiei (5).
3.
Articolul 4 se modifică după cum urmează:
(a)
La alineatul (1), litera (b) se înlocuiește cu textul următor:
„(b)
la rubrica 8, țara de origine și mențiunea «da» se marchează cu o cruce. Licențele îl obligă pe importatorul din țara menționată;”
(b)
alineatul (3) se înlocuiește cu textul următor:
„(3) Statele membre comunică Comisiei, până în a treia zi lucrătoare care urmează celei de la sfârșitul perioadei de depunere a cererilor, cantitățile solicitate, defalcate pe coduri NC sau grupuri de coduri NC și exprimate în kilograme.”;
(c)
alineatul (4) se elimină.
4.
Articolul 5 se modifică după cum urmează:
(a)
alineatul (1) se elimină;
(b)
alineatul (2) se înlocuiește cu textul următor:
„(2) Licențele de import se eliberează la data de 21 a fiecărei luni.”
5.
Articolul 7 se înlocuiește cu textul următor:
„Articolul 7
Licențele de import întocmite în conformitate cu prezentul regulament sunt valabile pentru o perioadă de nouăzeci de zile de la data eliberării lor efective în sensul articolului 23 alineatul (2) din Regulamentul (CE) nr. 1291/2000.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 decembrie 2006.